આપણે ત્યાં બહુધા હૉરર ફિલ્મ અને ઈરોટિક થ્રિલરની સેળભેળ કરી દેવામાં આવે છે. મોટે ભાગે ભૂત અથવા ચૂડેલને કોઈ બદલો લેવાનો હોય છે. ‘પરી’ સાદ્યંત હૉરર ફિલ્મ છે. આપણે જોઈએ છીએ ગાઢ જંગલમાં સાંકળમાં જકડાયેલી, છિન્નવિછિન્ન રુખસાના (અનુષ્કા શર્મા)ને. ઔર્ણબ (પરમ્બ્રત ચેટરજી)ની કાર નીચે આવીને રુખસાનાની માતાનું મોત થઈ ગયું છે. આથી ‘રુખસાનાની જવાબદારી મારી’ એવી લાગણી સાથે ઔર્ણબ અનાથ રુખસાનાને પોતાને ઘેર લઈ આવે છે. એ પછી અચાનક એક પછી એક વિચિત્ર ઘટના એની આસપાસ બનવા માંડે છે. પછી અનુષ્કાનો રોમાન્ટિક એન્ગલ આવી જાય છે અને… ના, વધુ કંઈ કહીને તમારી મજા બગાડવી નથી.